open-index/open-wikipedia-markdown huggingface dataset:
Ana Fidelia Quirot

**Ana Fidelia Quirot** (født 23. mars 1963) er en tidligere cubansk friidrettsutøver (mellomdistanseløper). Quirot spesialiserte seg hovedsakelig på 800&nbsp;m, men hadde også tider i verdensklasse på 400&nbsp;meter. På 800 meter vann Quirot både under VM 1995 og VM 1997. Hennes beste OL-plassering er en andreplass fra OL i Atlanta i 1996. Quirot er en av svært få løpere som har notert en tid på 800 m under 1.55,0 og hennes personlige rekord på 1.54,44 fra 1989 er den tredje raskeste tiden noensinne på distansen. Bare v-rekordholder Jarmila Kratochvílová og sovjetiske Nadesjda Olizarenko har vært raskere.

## OL-medaljer
* 1996  Atlanta -  Sølv i friidrett, 800 meter, damer  Cuba
* 1992  Barcelona -  Bronse i friidrett, 800 meter, damer  Cuba

## Referanser


## Eksterne lenker
*
Djabir Saïd-Guerni

**Aïssa Djabir Saïd-Guerni** (arabisk: سعيد قرني عيسى جبير, (født 1977) er en algerisk tidligere friidrettsutøver (mellomdistanseløper). Saïd-Guerni tilhørte verdenseliten på 800 m på slutten av 1990-tallet og begynnelsen av 2000-tallet. Hans største meritt er VM-gullet fra VM 2003 i Paris. Dessuten ble Guerni nr. tre både i OL i 2000 i Sydney og i VM i Sevilla i 1999. Hans personlige rekord er på 1.43,09.
Guerni la opp som friidrettsutøver i 2007 etter flere års skadeproblemer.

## Referanser


## Eksterne lenker
*
Billy Konchellah

**Billy Konchellah** (født 1961) er en tidligere kenyansk friidrettsutøver (mellomdistanseløper). Konchellah vant to VM-gull på 800 m både under VM i 1987 og under VM i 1991. Hans seierstid under VM i 1987 med 1.43,06 er fortsatt mesterskapsrekorden i friidrett. Konchellah ble også nr. tre på 800 meter under VM i 1993. Konchellahs beste resultat i et OL kom i 1984 der han endte på 4.-plass. Konchellahs sønn Gregory Konchellah er også en fremtredende friidrettsutøver som nå konkurrerer for Bahrain under navnet Youssef Saad Kamel.
Etter karrieren flyttet Konchellah til Finland.

## Referanser


## Eksterne lenker
*
Paul Ruto

**Paul Ruto** (født 3. november 1960) er en kenyansk tidligere friidrettsutøver (mellomdistanseløper). 

Rutos fremste meritt i karrieren var da han ble verdensmester på 800 meter i VM i friidrett 1993 i Stuttgart, hvor han raskt tok ledelsen og holdt den helt inn til mål. Hans personlige rekord satte han året før da han sprang på 1.44,33. Ruto ble ofte benyttet som hare i internasjonale mellom- og langdistanseløp.

## Referanser


## Eksterne lenker
*
Anton Ferdinand

**Anton Ferdinand** (født 18. februar 1985 i Peckham, London) er en engelsk fotballspiller som for tiden er klubbløs. Anton spiller midtstopper, og er bror til Rio Ferdinand og tremenning til Les Ferdinand.

## Referanser


## Eksterne lenker
*
Willi Wülbeck

**Willi Wülbeck** (født 18. desember 1954) er en tidligere tysk friidrettsutøver (mellomdistanseløper). Wülbecks fremste meritt var da han under det første verdensmesterskapet i 1983 i Helsingfors vant 800 meter på tiden 1.43,65 som fremdeles er tysk rekord. Wülbeck ble nummer 4 i OL i 1976 men misset OL i 1980 på grunn av veststatenes boikott av OL i Moskva. Under OL i 1984 ble Wülbeck skadet og misset nok en gang konkurransene.
## Referanser


## Eksterne lenker
*
Nedre Kalbakkvei (Oslo)

**Nedre Kalbakkvei** (1-99, 2A-98) knytter Groruddalen sammen på tvers, og går fra nord på Kalbakken til sør på Alfaset, der den fortsetter som Tvetenveien. Veien er 1,6 km lang. Mellom Østre Aker vei og Alfaset er den del av riksvei 191.

## Knutepunkter og notabiliteter
;Oslo, bydel Grorud
*  Trondheimsveien / Kalbakkveien, Kalbakken
*Bredtvetveien mot vest og Akerlia mot øst
----Som riksvei 191
*  Østre Aker vei, Veitvet
* under Østre Aker vei
* under Hovedbanen
*Arm Alfasetveien mot vest til Alna stasjon
* Alfaset gravlund med Krigskirkegården
* Strømsveien / Tvetenveien, Alfaset

## Referanser


## Litteratur
*
Jarmila Kratochvílová

**Jarmila Kratochvílová** (født 26. januar 1951) er en tidligere tsjekkisk friidrettsutøver. Kratochvílová er en av tidenes fremste mellomdistanseløpere. I VM 1983 i Helsingfors vant hun dobbelt gull på 400 og 800&nbsp;m. Videre tok Kratochvílová sølv på 400 m i OL 1980 i Moskva.

## Referanser


## Eksterne lenker
*
Gabriela Szabó

:*For den ungarske padleren, se [[Gabriella Szabó]]*

 
 
 

  
  
  

  
  
  
  
  

 
 
 

  
  

 
 
 

**Gabriela Szabó** (født 1975) er en rumensk tidligere friidrettsutøver (mellom- og langdistanse). Szabó ble gullmedaljør på 5000 meter i OL 2000 i Sydney. Hun har også vunnet tre VM-gull (5000 meter i 1997 og 1999, samt 1500 meter i 2001). Szabó er også regjerende europarekordholder på 3000 meter. I 1999 ble Szabó jackpotvinner i IAAF Golden League. I 2005 meddelte Szabó at hun sluttet å konkurrere på elitenivå. Mellom 2014 og 2015 var hun Romanias minister for idrett og ungdom. I 2017 ble hun utnevnt til generaldirektør for CSM București for et år.

## Referanser

## Eksterne lenker
*
Kim Batten

**Kim Batten** (født 1969) er en  tidligere friidrettsutøver (hekkeløp). Batten ble for første gang amerikansk meter på 400 m hekk i 1991. Under VM 1995 i Göteborg vant Batten gull og satte samtidig ny verdensrekord. Året etter under OL i Atlanta ble Batten nr. to etter jamaicanske Deon Hemmings. Under VM 1997 lykkes ikke Batten i å gjenta bedriften fra Göteborg-VM.

I 2001 valgte Batten å avslutte sin karriere på grunn av skade.

## Referanser


## Eksterne lenker
*
Daniele Caramani

**Daniele Caramani** (født 26. juni 1968 i Milano) er en sveitsisk-italiensk statsviter.

Caramani er utdannet ved Universitetet i Genève der han tok mastergraden i statsvitenskap i 1991. Han tok i 1997 doktorgraden ved European University Institute i Firenze. Fra 1991 til 1994 var Caramani universitetslektor ved Universitetet i Genève. Etter avlagt doktorgrad var han fra 1996 til 1998 tilknyttet Universitetet i Mannheim som forsker. I 1998 ble Caramani førsteamanuensis ved Universitetet i Firenze, en stilling han innehadde til 2002. Fra 200 til 2002 var han samtidig  Vincent Wright Fellow i sammenlignende politikk ved European University Institute. Etter årene i Firenze vendte Caramani tilbake til Universitetet i Mannheim, nå som professor fram til 2004. Caramani ble deretter  professor i sammenlignende politikk og metode ved Universitetet i Birmingham der han ble til 2005. Han innehar nå læresetet i sammenlignende politikk ved Universität St. Gallen.

Caramanis forskningsinteresser befinner seg i skjæringsflaten mellom sammenlignende politikk og europeisk integrasjon og retter seg mot valg og partier, statsdannelse og nasjonsbygging, demokratisering og reginalisering. I 2002 oversatte Caramani Stein Rokkan til italiensk under tittelen *Stato, Nazione e Democrazia in Europa*. Han har videre utgitt et omfattende verk om europeiske valg, *Elections in Western Europe since 1815: Electoral Results by Constituencies*, samt om *European regions: the territorial structure of Europe since 1870*, begge viktige kilder til empirisk materiale om europeisk politikk. I 2005 utga Caramani boken *Cultural Diversity and European Integration*.

Caramani ble i 2004 hedret med Stein Rokkan-prisen for sin bok *The Nationalization of Politics*.

## Referanser


## Eksterne lenker
* CV
Sally Gunnell

**Sally Jane Gunnell** (født 29. juli 1966) er en tidligere britisk friidrettsutøver (hekkeløp). Gunnell vant både VM og OL-gull. Under VM i 1993 i Stuttgart slo hun verdensrekorden. Gunnell skadet seg i samband med OL i 1996 og valgte å avslutte sin aktive karriere. Etter friidrettskarrieren ble hun ambassadør for Røde Kors. I 1998 mottok hun Order of the British Empire.

## Referanser

## Eksterne lenker
* 
* 
*
Frank Christiansen

**Frank Otto Christiansen** (født 1952) er en norsk politiker (Ap) som var ordfører i Verran kommune fra 2007 til 2011. Han har vært blant annet forsker ved Nord-Trøndelagsforskning og lektor i videregående skole.

## Referanser
European University Institute

**European University Institute** (**EUI**), norsk: Det europeiske universitetsinstituttet, er et forskningsuniversitet i Firenze.

Universitetet ble grunnlagt i 1972 av de seks opprinnelige medlemslandene i det som nå er EU. Institusjonens formål er å drive forskning på høyt nivå samt gi utdanning på høyeste nivå. EUI har dermed doktorgradsprogrammer som en del av sin utdanningsvirksomhet, bortsett fra innen rettsvitenskap der EUI også gir mastergradsutdanning. EUI har omkring 550 doktorgradsstudenter. Både forskere og doktorgradsstudenter ved EUI er rekruttert fra hele Europa. I 2006 opprettet EUI et Stein Rokkan-professorat i sammenlignende politikk. Norges forskningsråd finansierer videre en rekke doktorgradsstipend for norske studenter ved EUI.

EUI er organisert i fire institutter for økonomi, historie, juss, samt statsvitenskap og samfunnsvitenskap. Videre har universitetet et tverrfaglig senter for studier av europeisk integrasjon, Robert Schuman Centre for Advanced Studies, og et Akademi for europeisk rett som konsentrerer seg om EU-rett og menneskerettighetslovgivning.

## Referanser


## Eksterne lenker
* 
*  Historical Archives of EU
Frank Bello

**Frank Bello** (født 9. juli 1965 i The Bronx, New York) er en amerikansk thrash metal-bassist. Frank spilt sammen med Anthrax siden 1984.

## Diskografi
### Studioalbum

## Eksterne lenker
* 
* 
*
Tatjana Samolenko

**Tatjana Vladimirovna Samolenko**, russisk Татьяна Владимировна Самоленко, gift *Tatjana Dorovskykh* (født 12. august 1961) er en tidligere ukrainsk/sovjetisk friidrettsutøver (mellomdistanse). Samolenko hadde sin storhetstid mellom 1986 og 1992 da hun vant både OL- og VM-gull. Hennes spesialdistanser var 1500 meter og 3000 meter.

## Referanser


## Eksterne lenker
*
Armored Saint

**Armored Saint** er et amerikansk heavy metal-band fra Los Angeles, California. Bandet ble opprettet i 1982 av vokalist John Bush, gitaristene Dave Prichard og Phil Sandoval, bassist Joey Vera og trommeslageren Gonzo Sandoval.

## Diskografi
### Studioalbum

## Eksterne lenker
* 
* 
*
Rens Blom

**Rens Blom** (født 1977) er en nederlandsk tidligere friidrettsutøver som konkurrerer i stavsprang. Han har den nederlandske rekorden på 5,81. Blom vant overraskende gullmedaljen i VM 2005 i Helsingfors med et sprang på 5,80m. Han har dessuten tatt bronse i både Innendørs-VM i 2003 og Innendørs-EM i 2006.

## Referanser


## Eksterne lenker
*
Giuseppe Gibilisco

**Giuseppe Gibilisco** (født 5. januar 1979 i Siracusa) er en italiensk friidrettsutøver (stavhopp). Gibilisco innledet sin karriere med tredjeplass i junior-VM 1998. Som senior tok det tak før han lykkes i å slå gjennom. Han havnet på tiendeplass både under OL 2000 i Sydney og EM 2002 i München. Under VM 2003 i Paris vant Gibilisco gull ved å notere ny personlig rekord på 5,90. Selv om han hoppet 5,85 under OL 2004 i Athen holdt dette bare til tredjeplass bak amerikanerne Tim Mack og Toby Stevenson. Ikke heller under EM 2006 i Göteborg nådde Gibilisco noe større fremgang da han endte på sjuendeplass.

## Referanser


## Eksterne lenker
*
Pietro d’Abano

**Pietro d'Abano** (født 1250, død  1316), også kjent som **Petrus De Apono** eller **Aponensis**, var en italiensk filosof, astrolog og professor i medisin i Padova. Han er spesielt kjent for å ha skrevet *Conciliator Differentiarum, quœ inter Philosophos et Medicos Versantur*. Han ble anklaget for kjetteri og ateisme og stilt for inkvisisjonen. Han døde i fengselet før saken hans ble avgjort.

## Referanser
Metallfeber

**Metallfeber** er en sykdom med influensalignende symptomer som kjennetegnes ved feber, muskelsmerter, frysninger, kvalme og slapphet. Sykdommen kan oppstå etter å ha blitt utsatt for røyk fra en rekke metaller, eksempelvis sink- og kadmiumrøyk. Symptomene oppstår 3&ndash;10 timer etter eksponering og går vanligvis over etter 1 til 2 døgn.

Det ble i 2011 mistanke om at miljøammunisjonen som benyttes av det norske forsvaret gir soldater denne sykdommen. I Forsvaret er det per 7. mai 2011 skyteforbud med miljøammunisjon.

## Referanser
Aareavaara

**Aareavaara** er et lite tettsted i Pajala kommune i Norrbottens län, Sverige. Den ligger like ved Muonioälven (finsk: Muonionjoki), som er grenseelv mellom Sverige og Finland.

Stedet ble grunnlagt i 1828 av nybyggeren Henrik Isaksson fra Parakkavaaraa og hans kone Margareta Anderdotter Karlström fra Kaunisvaara.

## Eksterne lenker
* Välkommen til Aareavaara  Pajala kommune. Lesedato 3. februar 2016.
Juhonpieti och Erkheikki

**Juhonpieti och Erkheikki** er et lite tettsted i Pajala kommun i Norrbottens län, Sverige.

Juhonpieti ble grunnlagt i 1613 av Per Persson Karvonen fra Pajala. Byen ble oppkalt etter hans sønnesønn Per Johansson Karvonen (død 1743), hvis finske navneform er «Juhon Pieti».

Erkheikki ble grunnlagt 1651 av Erik Eriksson Niva fra Pajala, sønnesønn av Pajalas grunnlegger, birkarlen Lasse Pajanen. Byen er oppkalt etter Erik Eriksson Nivas sønn Henrik Eriksson Erkki, hvis finske navneform er «Erkin Heikki».
Venezuelansk bolívar

**Bolívar** er valutaen i Venezuela.  Den er oppkalt etter frigjøringshelten Simón Bolívar, og ble i sin opprinnelige form innført i 1879.

Bolívaren var tidligere kjent for å holde seg stabilt i verdi, men opplevde fra 1983 vedvarende høy inflasjon. Inflasjonen gikk ned til et lavere nivå på 2000-tallet, men lå fortsatt stabilt på tosifrede nivåer. Som et resultat av at flere tiår med høy inflasjon hadde utradert mesteparten av valutaens verdi, ble den opprinnelige bolívaren i 2008 erstattet med *bolívar fuerte* (VEF), med en vekslingskurs på 1:1000 i forhold til den «gamle» *bolívar*. 

Etter at inflasjonen fra 2013 og utover igjen økte kraftig, og utviklet seg til hyperinflasjon i 2017, ble *bolívar fuerte* erstattet med *bolívar soberano* i 2018, med en veksklingskurs på 1:100 000 i forhold til VEF. 

Etter vedvarende hyperinflasjon ble i 2021 en ny digital valuta innført, *bolívar digital*, med en vekslingskurs på 1:100 000 000 000 000 mot *bolívar soberano*. I motsetning til ved de tidligere valutabyttene har imidlertid ikke *bolívar digital* erstattet *bolívar soberano*; begge valutaer er fortsatt i sirkulasjon, til tross for at store deler av økonomien i praksis har blitt dollarisert som følge av hyperinflasjonen. 

## Mynter
**Gyldige fra og med 01.01.2008:**

## Sedler
**Sedler gyldige fra og med 01.01.2008:**

## Se også
* Bolívar (valuta)

## Eksterne lenker
* Conversor de Moneda tradicional a Bolívar Fuerte y Dólar 
* Informacion General del Bolivar Fuerte
* Página del Banco Central de Venezuela
* Página Oficial sobre la Reconversión Manetaria BCV
* Decreto con Rango, Valor y Fuerza de Ley de Reconversión Monetaria (versión PDF)
*  Críticas a la Reconversión: propuesta de la Asamblea Nacional
*  Críticas a la Reconversión: respuesta del Banco Central de Venezuela
*   Críticas a la Reconversión: redondeo, billetes per cápita y efectos psicológicos
*  Críticas a la Reconversión: efectos psicológicos
Jana Rawlinson

**Jana Rawlinson** (født **Pittman** den 9. november 1982 i Sydney) er en australsk friidrettsutøver (hekkeløp). Rawlinson vant junior-VM på 400 m hekk i 1999 og året etter vant hun både 400 m hekk og 400 m flatt under junior-VM. Deretter har hun hovedsakelig konkurrert på 400 m hekk ved de større mesterskapene.

I 2002 kom Rawlinsons største suksess som senior da hun vant gull under Samveldelekene 2002 på 400 m hekk. Hun vant også gull under VM 2003 i Paris, Samveldelekene 2006 og VM 2007 i Osaka. Rawlinson måtte trekke seg fra den australske OL-troppen med skade. Australsk presse har stemplet henne som dramaqueen.

Hun er i dag gift med den britiske hekkeløperen Chris Rawlinson og de har en sønn sammen.

## Meritter
* To ganger verdensmester på 400 meter hekk i 2003 og 2007
* Fire ganger Commonwealth-mester på 4 x 400 meter stafett og 400 meter hekk i 2002 og 2006 

## Referanser


## Eksterne lenker
*  
*
Møller (navn)

**Møller** er et norsk og dansk slektsnavn.

Personer med Møller som slektsnavn:
*Albert Møller (Snipp-møller) (født 1864), norsk kunstner og byoriginal.
*Alexander Christian Møller (1762–1847), norsk lege og eidsvollsmann.
*Andreas Christian Møller (1796–1874), norsk døvepedagog.
*Arne Møller (født 1960), norsk fotballspiller.
*Hans Thiis Møller (født 1812), norsk kjøpmann.
*Ingeborg Møller (egentlig Katharina Elisabeth Storm), (1878–1964), norsk forfatter.
*Ivar Møller (1915–2008) norsk motstandsmann og radiotelegrafist under andre verdenskrig
*Katti Anker Møller (1868–1945), norsk kvinnesaksforkjemper.
*Mærsk Mc-Kinney Møller (født 1913), dansk skipsreder.
*Peter Möller (1793–1869), norsk apoteker, kjent for Møllers tran.
*Peter Ricardus Møller (1792–1849), norsk kjøpmann.
*Simen Møller (født 1988), norsk fotballspiller.
*Svein Møller (1958–1999), norsk kirkemusiker, komponist og dirigent.
*Ulrich Møller (født 1962), norsk fotballspiller.
*Viggo F. Møller (1887–1955), dansk forfatter og redaktør.

## Se også
*A.P. Møller-Mærsk, dansk transport- og dagligvareselskap.
*Møllergruppen, et norsk selskap innen import og detaljehandel med kjøretøyer.
Åbo Akademi

**Åbo Akademi** er et svenskspråklig universitet i Finland. Universitetet ble grunnlagt i 1918. Det var et privat universitet frem til 1981 da det ble overtatt av staten. Den største delen av akademiet ligger i Åbo, men enkelte enheter er lagt til Vasa.

Åbo Akademi har rundt 7000 studenter og 1300 ansatte. Hvert år utdannes 500 hovedfagskandidater og 70 doktorkandidater.

Biblioteket har først og fremst ansvar for den finlandssvenske litteraturen. Det er kjent for sine samlinger av gamle bøker i Finland.

## Fakultetsområder og institutter
Åbo Akademi er inndelt i tre fakultetsområder. Hvert område ledes av en prorektor. Områdene og deres videre inndeling er:

Humanistisk fakultetsområde:
*Humanistisk fakultet
*Pedagogisk fakultet
*Teologisk fakultet
*Institutt for psykologi og logopedi

Samfunnsvitenskapelig fakultetsområde:
*Handelshögskolan
*Institutt for sosialvitenskap
*Institutt for statsvitenskap
*Institutt for rettsvitenskap

Naturvitenskapelig fakultetsområde:
*Institutt for biovitenskap 
*Institutt for informasjonsteknologi 
*Institutt for kjemiteknikk 
*Institutt for naturvitenskap

## Referanser


## Eksterne lenker
* 
* ''Uppslagsverket Finland'', Åbo Akademi
Goldman Sachs

**The Goldman Sachs Group, Inc.**, best kjent som **Goldman Sachs**, er en av verdens største globale investeringsbanker og meglerhus. Selskapet ble dannet i 1869, og har hovedkontor i Lower Manhattan-delen av New York City. Goldman Sachs har kontorer i mange av verdens finansielle sentre, inkludert New York City, London, Boston, Chicago, Los Angeles, San Francisco, Frankfurt am Main, Zürich og Paris.

Goldman Sachs fungerer som en finansiell rådgiver for noen av verdens ledende selskaper, største myndigheter og mest velstående familier. Det er primærhandler i det amerikanske finansdepartementets verdipapirmarked. Goldman Sachs tilbyr sine klienter rådgivning innen fusjoner & oppkjøp, tjenester innen garantistillelse, handler i elektroniske markeder og handelsstøttesystemer, investerer i private equity-avtaler, og behandler også økonomien til velstående personer og familier.

I april 2010 rettet Securities and Exchange Commission (USAs finanstilsyn) et sivilt søksmål mot selskapet for å ha lurt kunder. Goldman Sachs skal ha solgt et finansielt produkt som samlet mange subprimelån i ett, et produkt som skal ha hatt god rating, altså være et bra og trygt produkt. En av selskapets partnere, Henry Paulson, skal ha solgt produktet short, altså satt penger på at produktet ville falle i verdi. Som følge av dette mener SEC at selskapet visste at produktet de solgte var dårlig.

## Referanser


## Eksterne lenker
* 
*
Guillermo Ochoa

**Francisco Guillermo Ochoa Magaña** (født 1985) er en meksikansk fotballspiller som fra den 30. juni 2024 er klubbløs.

Han har tidligere spilt for AC Ajaccio, Club América og Standard Liège.

## Karriere
Ochoa debuterte for Club América som 18-åring, under den nederlandske treneren Leo Beenhakker, da América spilte mot CF Monterrey i vennskapsturneringen Clausurai i 2004. Han viste fort sitt potensial og sine ferdigheter, og han tok opp kampen med daværende veterankeeper Adolfo Rios. Da sesongen 2004 startet, var det mange som spådde at Ochoa ville ta over keeperhanskene på permanent basis, da Rios hadde lagt opp. Spådommene slo feil, og den nye treneren Oscar Ruggeri tok med seg nye målvakter, blant annet den argentinske stjernekeeperen Sebastian Saja og veteranen Ricardo Martinez. Martinez' og Sajas ankomst ble et stadig voksende problem for Ochoa, som kort tid etter ble henvist til benken.

Ruggeris tid i klubben var preget av kontroversielle og mer eller mindre upopulære avgjørelser, og etter kun seks kamper i førersetet fikk han sparken. En ny trener tok over, og Guillermo Ochoa var nå for første gang fast i et lag i medvind under den nye treneren Mario Carrillo. Siden trenerskiftet har Ocho startet hver eneste kamp for América, med unntak av når han har vært skadet eller vært på landslagsoppdrag. Med Carrillo som trener vant Ochoa sin første medalje med América, da seriegullet ble tatt hjem. Ochoa har fått mye av æren for Américas utrolige seiersrekke på 28 kamper, som strakk seg over to sesonger. Guillermo Ochoa er nå frontfiguren på Nord-Amerikas versjon av EAs suksesspill FIFA 08.

## Landslaget
Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Tristania (band)

**Tristania** var et gotisk metal-band fra Stavanger, etablert i slutten av 1996 av Morten Veland, Einar Moen og Kenneth Olsson.

## Diskografi
* *[[Tristania (EP)|Tristania]]* (EP) (1997)
* *[[Widow's Weeds (album)|Widow's Weeds]]* (1998)
* *[[Midwintertears/Angina]]* (1999)
* *[[Beyond the Veil (album)|Beyond the Veil]]* (1999)
* *[[World of Glass]]* (2001)
* *[[Ashes (album)|Ashes]]* (2005)
* *[[Illumination (Tristania album)|Illumination]]* (2007)
**[[Rubicon (Tristania album)|Rubicon]]* (2010)
**[[Darkest White (Tristania album)|Darkest White]]* (2013)

## Medlemmer
;Nåværende
* Kjetil Nordhus – Mannlig vokal
* Mariangela Demurtas – Kvinnelig vokal
* Anders Høyvik Hidle – Gitarist, death growl
* Ole Vistnes – Bassist, vokal
* Einar Moen – Synth
* Tarald Lie Jr. – Trommeslager
* Gyri S. Losnegaard – Gitarist

; Tidligere
* Svein Terje Solvang – Gitarist, death growl
* Vibeke Stene – Kvinnelig vokal
* Morten Veland – Mannlig vokal, gitarist
* Kjetil Ingebrethsen – Death growl
* Kenneth Olsson – Trommeslager
* Østen Bergøy – Mannlig vokal
* Rune Østerhus – Bassist

;Gjestemedlemmer
* Ronny Thorsen – Vokalist i *World of Glass*
* Jan Kenneth Barkved – Gjestevokal på 'Beyond The Veil'og 'World of Glass'
* Pete Johanssen – fiolin på 'Widow's Weeds', 'Beyond the Veil' og 'World of Glass'
* Tarald Lie – session trommeslager live 2006 – 
* Frank Roald Hagen – session bassist live 2005-2006

## Eksterne lenker
* 
* 
* Tristania på MySpace
Borsalino (film)

***Borsalino*** er en fransk gangsterfilm fra 1970 regissert av Jacques Deray. Hovedrollene spilles av Jean-Paul Belmondo og Alain Delon (også produsent). Den er en klassisk gangsterfilm om to rivaliserende småtjuver som møtes til et oppgjør i Marseilles underverden, men som finner ut at de heller skal samarbeide for å oppnå større makt. Manus er basert på Eugène Saccomanos roman *Bandits à Marseille* (1959), som igjen er basert på livet til de to franske gangsterne Paul Carbone og François Spirito, som opererte i Marseilles underverden på 1920- og 1930-tallet.

*Borsalino* ble en av de største filmsuksessene i Frankrike i 1970. Den ble nominert til Gullbjørnen, Edgar-prisen og Golden Globe for beste fremmedspråklige film.

Den ble i 1974 etterfulgt av *[[Borsalino & Co]]*.

## Handling
Delon og Belomondo spiller rollene som to tøffe gangstere i Marseilles på 1930-tallet. De jobber for en lokal gangsterboss og havner stadig høyere opp i systemet. Borsalinohattene de anskaffer seg blir et tegn på øket sosial prestisje og deres boligforhold bedrer seg også merkbart. Da de bestemmer seg for å starte sin egen gangstergesjeft havner de i en dødelig konflikt med deres boss. Feiden som oppstår får et tragisk utfall for den ene av dem.

## Om filmen
Aftenpostens anmelder gav den god omtale og gav spesielt mye skryt til de to hovedrolleinnehaverne. Anmelderne i VG og Dagbladet gav den terningkast tre.

Filmen skulle opprinnelig ha tittelen *Carbone and Spirito* (navnet på to tidligere gangstere), men dette ble endret til *Borsalino* da produksjonsteamet ble nervøse over mulige represalier fra de to gangsternes etterkommere.

## I rollene
* Jean-Paul Belmondo –  François Capella 
* Alain Delon –  Roch Siffredi 
* André Bollet –  Poli 
* Michel Bouquet –  Maitre Rinaldi 
* Nicole Calfan –  Ginette 
* Françoise Christophe –  Simone Escarguel
* Corinne Marchand – Mme Rinaldi
* Laura Adani – Mme Siffredi, la mère de Roch
* Hélène Rémy – Lydia
* Odette Piquet – La chanteuse
* Mario David – Mario
* Lionel Vitrant – Fernand
* Dennis Berry – Nono
* Jean Aron – Martial Roger, le comptable
* André Bollet – Poli
* Pierre Koulak – Spada

## Referanser


## Eksterne lenker
* 
* Film de France.com (engelsk) (arkivert versjon fra 2013)
Åbygda

**Åbygda** er ei bygd i Bindal kommune ca. 18 km fra kommunesenteret Terråk med om lag 70 innbyggere lengst sør i Nordland fylke på grensen til Trøndelag fylke. Hovednæringene er jordbruk og skogbruk. Turisme, som fiske i Åelva som er en del av Åbjøravassdraget (renner fra Åbjørvatnet) samt utleie av små og storviltjakt gir mange bønder gode ekstrainntekter. 

Sportsfisket i elva har foregått siden 1890-tallet da britiske turister ferierte i bygda. De britiske turistene satte en del spor etter seg i bygda i form av bygninger etc. Stiftelsen av idrettslaget i 1929 kom som et resultat av en engelsk turists store sportsinteresse. Han arrangerte idrettsstevner i bygda om sommeren, og fristet med pengepremier der førstepremien kunne være det dobbelte av dagslønna eller mer. Premiene betalte han av egen lomme. På folkemunne var han bare kjent som Kaptein Rawson. Han var kaptein i Royal Navy og het Henry Christopher Shaw Rawson. Han var sønn av den britiske admiralen Harry Rawson. 

Åbygda er kjent for lange båtbyggertradisjoner med hovedvekt på Bindalsfæringen, en type Nordlandsbåt tilbake til vikingtiden. Åbygda er også som Otto Sverdrups fødested, nærmere bestemt på Horstad gård. En byste av han i bronse, utført av billedhuggeren Per Ung, står utenfor Bindal rådhus på Terråk.

Bygda hadde i sin tid både butikk og postkontor med postnummer 8942. Butikken ble lagt ned på 1960-tallet etter en større brann. Åbygda hadde egen skole fra 1895. De siste årene den var i drift var den en såkalt friskole. Det ble bestemt å legge ned skolen fra høsten 2008 etter 113 års drift grunnet sviktende elevtall. I november 2024 ble skolebygget sanert etter et vedtak i Bindal kommunestyre, i form av en brannøvelse. I 1955 stod kirkegården klar til bruk. Frem til da hadde man gravlagt alle på kirkegården ved Vassås kirke.

Fylkesvei 1 (Nordland) (FV 1) starter på Terråk og går via Helstad til Fuglstad i Åbygda. Veien fikk i 2001 fast veidekke (asfalt) helt opp til Fuglstad. 

Bindalstromma, en av Norges best bevarte samiske runebommer, kommer herfra.

## Kjente Åbygdinger
* Otto Sverdrup, polfarer (1854 – 1930)

## Andre kjente
* Edward A. Wilson (1872 – 1912), engelsk botaniker, lege og polfarer som av helsemessige årsaker tilbrakte noen somre på Horstad gård (1898 – 1901).  
* Fred. Olsen (f. 1929), skipsreder og nåværende eier av Horstad gård. Det var hans far Thomas Olsen som kjøpte gården i 1959.

## Lag og foreninger
* Åbygda ungdomslag (Å.U.L.) stiftet 26. februar 1905
* Åbygda idrettslag (Å.I.L.) stiftet 1929
* Åbygda bondelag
* Åa bygdeservice BA stiftet 20. april 2004
* Åelva elveierlag
* Koriåa, sangkor stiftet 1987/88
Frente para la Victoria

**Frente para la Victoria** (spansk, *Seiersfronten*) også *FPV* er en sosialdemokratorientert argentinsk valgallianse. Formelt sett er det fremdeles en del av partiet Partido Justicialista. Det ledes av Cristina Fernández de Kirchner.

Frente para la Victoria ble grunnlagt i 2003 for å fremme Néstor Kirchner som presidentkandidat. På grunn av uoverensstemmelser internt i partiet kunne ikke Partido Justicialista stille til valg selv.

FPV gjorde et godt valg 23. oktober 2005 og fikk 50 og 127 valgte representanter (av 257) og 14 av 24 valgte senatorer (av 72).

Opposisjonen til FPV utgjørs hovedsakelig av støttespillerne til de tidligere presidentene Eduardo Duhalde og Carlos Menem. Mange av FPVs medlemmer selv støttet disse politikerne før Néstor Kirchner kom på banen.

## Eksterne lenker
*
Carsten Dybevig

**Carsten Dybevig** (født 29. januar 1963 i Halden) er en norsk politiker fra Høyre. Han var vararepresentant i kommunestyret i Halden fra 1991 til 1995. Fra 1995 til 1999 var han ordfører, deretter ble han gjenvalgt i 1999 og satt som ordfører til han i 2001 kom inn på Stortinget som fast møtende vararepresenentant for Ingjerd Schou. Han var også medlem i kommunestyret i perioden 2003 til 2007. 

## Yrke
Dybevig er siviløkonom fra University of Tulsa i Oklahoma, USA fra 1988, og *Certified Public Accountant* fra samme universitet i 1989 (tilsvarer statsautorisert revisor i Norge). Fra Norge har han en mastergrad i strategi og ledelse fra Norges Handelshøyskole i 2006.

Han har vært ansatt i Norske Skog i forskjellige økonomistillinger fra 1989. Han var styresekretær fra 2005 til 2010, og ble i 2010 kommunikasjonsdirektør.

## Referanser


## Eksterne lenker
*
Reinhard Bendix

**Reinhard Bendix** (født 25. februar 1916 i Berlin, død 28.  februar 1991 i Berkeley) var en tysk-amerikansk sosiolog og statsviter.

Bendix utvandret i 1938 til USA og fikk sin utdannelse der. Han tok doktorgraden ved Universitetet i Chicago, der han også startet sin universitetskarriere. Etter å ha vært ved Universitetet i Chicago fra 1943 til 1946 var Bendix et år ved University of Colorado. Deretter flyttet han i 1947 til University of California, Berkeley der han resten av sin karriere. Først var Bendix tilknyttet universitetets sosiologiske institutt, men i 1972 flyttet han til institutt for statsvitenskap. Bendix hadde gjesteforskeropphold og tilknytninger også til utenlandske institusjoner, blant annet Columbia University, University of Oxford, Det frie universitet Berlin, Universitetet i Konstanz, Det hebraiske universitetet i Jerusalem og Universitetet i Heidelberg.

Reinhard Bendix regnes som en viktig bidragsyter til historisk sosiologi og sammenlignende politikk, men bidro også innenfor politisk teori. Han spilte også en sentral rolle som den som introduserte Max Webers tenkning i USA, da særskilt gjennom boken *Max Weber: An Intellectual Portrait* (1960). Andre sentrale arbeider er *Work and Authority in Industry* (1956), *Nationbuilding and Citizenship*  (1964), *Kings or People* (1978), *Force, Fate and Freedom* (1984), *From Berlin to Berkeley* (1986) og *Embattled Reason* (1988–1989). 

Bendix var medlem av American Academy for the Advancement of Science og ble utnevnt til æresdoktor ved Universitetet i Leeds, Universitetet i Mannheim og Universitetet i Göttingen. I 1986 holdt Bendix Stein Rokkan-forelesningen ved Universitetet i Bergen. 

## Referanser


## Eksterne lenker
* Biografi  fra University of California, Berkeley
Jörg Jaksche

**Jörg Jaksche** (født 23. juli 1976 i Fürth, Tyskland) er en tysk syklist som ble proff i 1997. Han har vært en svært god hjelperytter, og har også flere gode sammenlagtplasseringer i etapperitt som Paris-Nice og Sveits rundt. Hans beste resultat er nok seieren i Paris-Nice i 2004. 
Jaksche hadde flere plasseringer blant de 20 beste sammenlagt i Tour de France, selv om han var hjelperytter. I 2003 ble han nummer 17 sammenlagt, og gikk sannsynligvis glipp av en 14.-plass fordi han tapte over 4 minutter da han ventet med lagkameraten Joseba Beloki etter hans dramatiske fall på den 9. etappen. 

## Operación Puerto
Jaksches navn kom opp i forbindelse med dopingsaken rundt Eufemiano Fuentes og den såkalte Operación Puerto våren 2006, men han ble ikke dømt for noe på det tidspunktet. Da Liberty Seguros trakk seg som sponsor for laget sommeren 2006, fulgte Jaksche med over til Team Astana, men han fikk ikke kontrakt for 2007, og han slet lenge med å finne et nytt lag. Til slutt fikk han kontrakt med Tinkoff Credit Systems, som ved starten av 2007 også hadde de tidligere dopingdømte rytterne Tyler Hamilton og Danilo Hondo i stallen. 30. april ble han suspendert av Tinkoff på grunn av dopingmistanken, men han kom tilbake i slutten av mai og vant Circuit de Lorraine. I slutten av juni 2007 innrømmet Jaksche å ha brukt EPO og bloddoping siden juni 1997, og sa at han ville samarbeide med dopingetterforskerne for å få en kortest mulig straff. 19. september ble Jaksche utestengt i 1 år. Dommen hadde tilbakevirkende kraft, noe som betyr at Jaksche kunne være tilbake som syklist 2. juli 2008. Grunnen til at straffen ble såpass kort, var hans innrømmelser og samarbeid med etterforskerne. Han ble ilagt straffen av det østerrikske sykkelforbundet, fordi han nå bor i Østerrike.

## Lag
* 1997–1998 Polti 
* 1998–2000 Team Telekom
* 2001–2003 ONCE
* 2004      CSC 
* 2005–2006 Liberty Seguros 
* 2006      Astana-Würth 
* 2007      Tinkoff Credit Systems
* 2009 Cinelli OPD

## Viktigste resultater
* Tour de France 1998 18.-plass
* La Flèche Wallonne 2001 3.-plass
* Tour de France 2002 Etappeseier på lagtempo og seier i lagkonkurransen.
* Tour de France 2003 17.-plass
* Tyskland rundt 2003 4.-plass
* Paris–Nice 2003 4.-plass
* Tour Méditerranéen 2004 Sammenlagtseier
* Paris–Nice 2004 Sammenlagtseier
* Romandiet rundt 2005 13.-plass
* Tour de France 2005 16.-plass  
* Tirreno–Adriatico 2.-plass 
* Sveits rundt 3.-plass
* Circuit de Lorraine 2007 1.-plass

## Referanser


## Eksterne lenker
* 
*
Arne B. Sletsjøe

**Arne Bernhard Sletsjøe** (født 8. april 1960 i Oslo) er en norsk matematiker og padler. Sletsjøe er førsteamanuensis ved Matematisk institutt ved Universitetet i Oslo. Han vant VM-gull i kajakk i 1987.

Sletsjøe ble Cand.real. ved UiO i 1983. I 1989 ble han Dr.scient. med avhandlingen «Cohomology of monoid algebras» veiledet av Arnfinn Laudal. Sletsjøe har vært ansatt ved Matematisk Institutt siden 1991. I perioden 1997-1999 var han bestyrer ved instituttet. Forskningen til Sletsjøe er innenfor ikke-kommutativ algebraisk geometri.

På åttitallet var Sletsjøe aktiv padler, og deltok under sommer-OL for Norge i 1984 i Los Angeles og 1988 i Seoul. I semifinalen i OL i 1988 måtte Norges K4-båt bryte rett etter start da Sletsjøes åre knakk.

Etter den aktive karrieren har han hatt ulike stillinger i Norges Padleforbund, og var forbundets president i perioden 1994-1998. 

Sletsjøe er redaktør av Norsk matematisk forenings blad *INFOMAT*.

## Referanser




## Eksterne lenker
*
Fernanda Ribeiro

**Maria Fernanda Moreira Ribeiro** (født 23. juli 1969) er en tidligere portugisisk friidrettsutøver (langdistanseløper). Ribeiro konkurrerte både på 5 000 og 10 000 meter. På 10 000 m vant hun gull både i OL 1996 i Atlanta og VM 1995 i Göteborg. I OL 2000 endte Ribeiro på tredjeplass.

## Referanser


## Eksterne lenker
*
Salah Hissou

**Salah Hissou** (arabisk: صلاح حيسو, født 1972) er tidligere marokkansk friidrettsutøver (mellom- og langdistanse). Hissous største meritt er VM-gullet på 5000 meter under VM 1999 i Sevilla.

Han innehadde også verdensrekorden på 10&nbsp;000 meter mellom 1996 og 1997 med tiden 26.38,08. På denne distansen lyktes Hissou i å ta to mesterskapsmedaljer bronse under både VM 1997 i Aten og under OL 1996 i Atlanta.

## Referanser


## Eksterne lenker
*
Torhild Johnsen

**Torhild Marie Helene Johnsen** (1934–2022) var en norsk politiker, som representerte Kristelig Folkeparti.

Hun ble første gang valgt inn i kommunestyret og formannskapet i daværende Idd kommune i 1955, 21 år gammel.

Hun var medlem av Halden kommunestyre fra 1980 til 2007, varaordfører fra 1999 til 2001 og ordfører i Halden fra 2001 til 2003, etter at Carsten Dybevig kom inn på Stortinget som vararepresentant for Ingjerd Schou.

Johnsen var i perioden 1985–1989 vararepresentant til Stortinget fra Østfold, og møtte i alt 47 dager på tinget.

Johnsen var også fylkesleder i Østfold KrF og medlem av sentralstyret i KrF Kvinner.

Hun var gift med Ottar Johnsen (1929–2003), og de bygde opp Bakke rehabiliteringssenter. Hun arbeidet også i postverket og kommuneadministrasjonen i Halden.

## Referanser


## Eksterne lenker
*
Død & begravet

***Død & begravet*** (originaltittel: *Dead & Buried*) er en amerikansk grøsser fra 1981 regissert av Gary Sherman og med James Farentino i hovedrollen. Handlingen er lagt til en liten amerikansk kystby som rammes av en rekke groteske og uforklarlige dødsfall. Byens sheriff føler seg maktesløs og begynner å tro at noe overnaturlig står bak.

Manus er skrevet av Dan O'Bannon og Ronald Shusett. Spesialeffektene er ved Stan Winston.

## Handling
Underlige ting foregår i den lille tåkete kystbyen Potters Bluff i New England. Besøkende myrdes på brutalt vis. Drapene utføres av en lokal gruppe som i tillegg tar bilder av drapene. Ugjerningen blir deretter fremstilt som ulykker. Byens sheriff, Dan Gillis, etterforsker de mystiske dødsfallene. Så begynner likene plutselig å forsvinne og enkelte borgere hevder overfor sheriffen å ha sett nylig avdøde i levende live. En overnaturlig forklaring virker mer og mer sannsynlig for Dan. Sporene peker mot byens begravelsesagent, Dobbs, som i det skjulte driver med ulovlige eksperimenter på lik.

## Om filmen
Død og begravet har fått 73 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.

Filmen ble forbudt for visning på kino i Norge i 1981. En lite klipt versjon ble i 1984 lansert på video av Fram Film, men ble totalforbudt noen år etter. Filmen ble raskt assosiert med videovold.

## I rollene
(Utvalg)
*James Farentino –  Sheriff Dan Gillis 
*Melody Anderson –  Janet Gillis 
*Jack Albertson –  William G. Dobbs 
*Dennis Redfield –  Ron 
*Nancy Locke –  Linda 
*Lisa Blount –  jente på stranda / Sykepleieren Lisa 
*Robert Englund –  Harry 
*Bill Quinn –  Ernie 
*Michael Currie –  Herman

## Referanser


## Eksterne lenker
*
Jarle Roheim Håkonsen

**Jarle Roheim Håkonsen** (født 1969) er en norsk journalist, statsviter, programleder, kommunikasjonsrådgiver og direktør som var ansatt i NRK i over 20 år. Han har siden 2024 vært direktør for næringspolitikk og kommunikasjon i Tek Norge, tidligere IKT-Norge.

Håkonsen har hovedfag i statsvitenskap fra Universitetet i Oslo (1990–1996).

Han var ansatt i NRK fra 1996 til 2018. Her var han blant annet reporter i politisk avdeling og programleder i *[[Standpunkt]]*, *[[Dagsrevyen]]* og TV-aksjonen 2015. Fra 2006 til 2009 var han NRKs korrespondent i Brussel, med ansvar for å dekke EU, NATO og store deler av Vest-Europa. I 2015 ledet han TV-aksjonen.

I 2018 gikk han til stillingen som kommunikasjonssjef i Arbeiderpartiets stortingsgruppe. I 2024 tiltrådte han stillingen som direktør for næringspolitikk og kommunikasjon i IKT-Norge.

Han er oppnevnt som nestleder i Kringkastingsrådet for perioden 2026–2029.

## Referanser


## Eksterne lenker
*
Avard Moncur

**Avard Moncur** (født 2. november 1979) er en friidrettsutøver fra Bahamas (sprinter). Moncur ble verdensmester på 400 m under VM 2001 han har også bronse fra Samveldelekene. Moncur har også inngått på det framgangsrike bahamanske stafettlaget på 4 x 400 m med sølv fra 2005 og 2001 samt bronse fra 2003.

## Referanser


## Eksterne lenker
*
Valerie Adams

**Valerie Kasanita Adams** (tidligere gift **Vili**; født 1984) er en newzealandsk tidligere friidrettsutøver (kulestøt). Hun er både olympisk mester og verdensmester i kulestøt.

Adams ble født i Rotorua på New Zealand, med en mor fra Tonga og britisk far. Hun var gift med diskoskasteren Bertrand Vili fra Ny-Caledonia, men de skilte seg i 2010.

## Karriere

Adams vant Junior-VM i 2002 og samme år ble hun nummer to i samveldelekene i kulestøt. Under VM i Paris 2003 endte hun på femteplass, og i sin OL-debut i 2004 ble hun nummer 8. Sin første medalje under et verdensmesterskap kom i Helsingfors 2005 da hun ble nummer tre. I 2006 vant hun Samveldelekene, og samme år nådde Adams for første gang 20 meter i kule.

Hun vant gull i VM 2007 i Osaka etter å ha satt personlig rekord med 20,54 i den siste omgangen av konkurransen. Året etter vant hun OL-gull i Beijing, nok en gang etter å satt personlig rekord – 20,56. 

I VM 2009 ble det ingen personlig rekord med resultatet 20,44, men vant likevel sin tredje internasjonale seier på rad; rekorden ble imidlertid flyttet til 21,07 under verdensfinalen i Thessaloniki. 2010-sesongen var ikke like sterk; hun ble nummer to i Diamond League sammenlagt etter seks andreplasser bak Nadezjda Ostaptsjuk, og tok bare én seier, i stevnet i New York City hvor Ostaptsjuk ikke deltok. Hun ble også nummer to bak Ostaptsjuk i innendørs-VM.

Hun tok sølv under Sommer-OL 2016.

Valerie Adams tok bronsemedalje for landet sitt i kulestøt under Sommer-OL 2020 i Tokyo.

## Utmerkelser

Adams ble i 2008 utnevnt til offiser av New Zealands fortjenstorden. I 2016 ble hun forfremmet til Dame Companion av samme orden. Hun ble dermed opphøyet i ridderstanden og fikk rett til å føre tiltaleformen dame foran sitt navn.

## Referanser


## Eksterne lenker
*
Franka Dietzsch

**Franka Dietzsch** (født 22. januar 1968 i Wolgast, Mecklenburg-Vorpommern) er en tysk friidrettsutøver (diskos). Hun begynte sin karriere i det tidligere DDR på slutten av 1980-tallet og ble nummer to under det første ungdomsmesterskapet i 1986. På tross av at Dietzsch var lovende junior drøyde det frem til at hun lykkes som senior. Hun er tredobbel verdensmester i diskos med seiere i både 1999, 2005 og 2007. Den personlige rekorden fra 1999 lyder på 69,51.

## Referanser


## Eksterne lenker
*
Dag Bredvei

**Dag Bredvei** (født 1958) er en norsk journalist, ansatt i NRK. Han var NRKs korrespondent i Afrika fra 2006 til 2010. 

Dag Bredvei hadde sin oppvekst i Afrika der hans far drev en møbelfabrikk for Mosvold i Etiopia. Senere bygde faren en radiostasjon og sykehus i landet. Foreldrene arbeidet også i Sør-Sudan og Angola for Kirkens Nødhjelp og Namibiaforeningen. Sønnen var to måneder gammel da foreldrene tok ham med seg til Etiopia.

Bredvei er utdannet fra Politiskolen (1981&ndash;83). Han tjenestegjorde ved politiet i Oslo og Tønsberg, samt et år (1989–90) som FN-politi i UNTAG i Namibia der militære, politi og observatører deltok. FN-operasjonen endte med Namibias selvstendighet i mars 1990. UNTAG-deltakelsen var første gang at sivilt norsk politi deltok i en FN-operasjon.

## NRK-journalist
Etter FN-tjenesten hadde han et års permisjon fra mediehøyskolen i Volda der han var ferdig i 1991. Siden har han arbeidet i NRK, først i Utenlandssendingen *(Radio Norway International)* og senere i utenriksredaksjonen (1993) bortsatt fra kortere opphold i andre redaksjoner som innenriks og magasin i Dagsrevyen og NRK-Vestfold i Tønsberg.

## FN-tjeneste i Libanon
Dag Bredvei hadde mellom 1980 og -87 til sammen fire perioder (to år) bak seg i Den norske FN-styrken i Libanon (Unifil). I Norbatt 18 og 19 arbeidet han som frivillig på Radio Norbatt spesielt med nyhetsprogram om den politiske og militære situasjonen i Libanon og Israel. 

## Referanser


## Eksterne lenker
* ''På bølgelende med verden'' - agenda316.no
Gerd Kanter

**Gerd Kanter** (født 1979) er en estisk friidrettsutøver (diskoskaster) som har tilhørt verdenseliten siden 2003. Per september 2007 ligger Kanter på tredjeplass på verdensstatistikken, bare Jürgen Schult og Virgilijus Alekna har prestert lengre kast. Alekna lyktes både i VM 2005 og EM 2006 i å beseire Kanter. 

Gerd Kanter ble verdensmester i Osaka-VM 2007, da han vant diskosfinalen med resultatet 68,94. Karrierens høydepunkt er gullmedaljen i OL i Beijing i 2008, hvor han fikk opp et kast på 68,82.

## Referanser


## Eksterne lenker
* 
*  Offisiell hjemmeside
Astrid Kumbernuss

**Astrid Kumbernuss** (født 1970) er en tidligere tysk friidrettsutøver (kulestøt).
Kumbernuss var en av de største stjernene i kulestøt på 1990-tallet. Kumbernuss vant tre VM-gull på rad (1995, 1997 og 1999). Dessuten vant hun OL-gull 1996 i Atlanta. i 1997 ble hun kåret til årets friidrettsutøver. I 2005 valgte hun og avslutte sin karriere.
## Referanser


## Eksterne lenker
*
Stein Erik Lauvås

**Stein Erik Lauvås** (født 1965) er en norsk politiker (Ap) som fra 2013 til 2025 var stortingsrepresentant fra Østfold. Han var ordfører i Marker kommune fra 2003 til 2013.

Lauvås var i periodene 2001–2005, 2005–2009 og 2009–2013 vararepresentant til Stortinget, den siste av periodene som Arbeiderpartiets første vara. Han var medlem av kommunal- og forvaltningskomiteen.

Lauvås har yrkesbakgrunn fra fabrikk, bilverksted og bensinstasjon.

## Referanser


## Eksterne lenker
*
Agnar Husebråten

**Agnar Sigmund Husebråten** (født 15. mai 1942) er en norsk lokalpolitiker (KrF) som var ordfører i Marker kommune fra 1999 til 2003.

Husebråten har lang fartstid som representant for Kristelig Folkeparti og har vært medlem kommunestyret i Marker kommune i mer enn fem perioder, to av disse som varaordfører og èn som ordfører.

Agnar Sigmund Husebråten er gift med Mari Frederikke Husebråten (1941-). De har fire barn.

## Referanser
Tove Bjørgaas

**Tove Bjørgaas** (født 1972) er en norsk journalist og korrespondent som har vært tilknyttet i NRK siden 1996. Hun har primært jobbet med utenriksstoff og vært spesielt opptatt av USA. Hun har vært NRKs korrespondent i Washington D.C i flere perioder.

Bjørgaas er fra Svolvær i Nordland. Hun har journalistutdannelse fra Høgskolen i Oslo (1997) og mastergrad i internasjonal økonomi fra Johns Hopkins University (2001).

Da hun var 16 år reiste hun som utvekslingsstudent til Ohio, USA. Hun begynte i NRK i 1996, men var frilans for Aftenposten mens hun studerte i USA, 1998–2001. Hun har arbeidet i utenriksredaksjonen i NRK siden 2003 og har særlig jobbet med internasjonal økonomi og amerikansk utenrikspolitikk. Hun har vært NRKs korrespondent i Washington D.C. 2006–2010, 2014–2018 og fra 2021 til 2025.

Hun var en av programlederne i podkasten *Krig og Fred* på NRK (2017–2021).

I 2011 gav hun ut boka *Frykt og forandring, Barack Obamas USA*.

## Privatliv
Bjørgaas ble gift i 2022 med Fred-Ragnar Skau-Nilsen. Hun har en sønn fra et tidligere forhold med en amerikansk statsborger.

## Referanser


## Eksterne lenker
*
Nils Skogstad

**Nils Skogstad** (født 14. januar 1933) er en norsk tidligere lokalpolitiker (Sp) som var ordfører i Marker kommune fra 1979 til 1999.

## Referanser
Svetlana Masterkova

**Svetlana Aleksandrovna Masterkova** (russisk Светлана Александровна Мастеркова, født 17. januar 1968 i Atsjinsk) er en russisk tidligere friidrettsutøver (mellomdistanse) som dominerte mellomdistansen på 1990-tallet. Masterkova vant to olympiske gull under OL 1996. Flere skader forstyrret hennes karriere hvilket gjorde at hun ikke konkurrerte særlig mye i mesterskapene. Masterkova har verdensrekorden på 1 000 m, og hun hadde verdensrekorden på en engelsk mil i over 22 år fram til 2019.

## Referanser


## Eksterne lenker
*
Ludmila Formanová

**Ludmila Formanová** (født 1974) er en tidligere friidrettsutøver som konkurrerte som mellomdistanseløper framfor alt på 800 meter. Formanová ble verdensmester på 800 meter under VM 1999 i Sevilla.
Samme år vant hun også gull i innendørs-VM på samme distanse på ny mesterskapsrekord (1.56,90). Hennes personlige rekord ble notert samme år med 1.56,56.
Andre meritter på 800 m har hun fra innendørs-EM 1998 i Valencia da det ble gull og hun ble også juniorverdensmester i 1993.

## Referanser


## Eksterne lenker
* 

]